
»»» Nûçeya manşêtê li R:4 


Rejîma îranê dev ji ge- 
fxwarinê ber nade 



N ûçegihaniyên rejîma îranê roja 13ê Rezberê ji 
zarê pasdarê terorîst Mihemed Husên Baqirî 
serokê Navenda Giştî ya Hêzên Çekdar ên rejîma 
îranê ve belav kir ku hekî pirsa serxwebûnê nehê ça- 
reserkirin, ew yek wê bibe sedema pêkhatina aloziyan 
di herêmê de. 


Wî berpirsê terorîst ê rejîma îranê bas ji vê kiriye ku 
pirsa serbixweyiyê pirsek nebû ku niha bas jê bihê kirin, 
xelkê Başûra Kurdistanê çima serxwebûnê dixwazin? Ma 
wan niha çi tiştek kêm heye? 

Navbirî herwisa bas ji vê kiriye ku referandoma serxwe- 
bûna kurdistanê leyîza bi hesta xelkê bûye, û herwisa tu 
çavdêriyek li ser vê referandomê nebûye, û pêştir bixwe 
encama vê referandomê %94 ragehandibûn. 

Çend rojan berî niha Erdoxan serdana îranê kiribû, û 
digel Xamineyî û Rûhanî rûniştibû, û hevdîtin kiribû, 
û derheq pirsa serxwebûna Kurdistanê helwest girtibû. 
Xamineyî di civîna xwe ya digel Erdoxan sedema refe- 
randoma serxwebûna Kurdistanê û piroseyê, vegerande 
bo pirojeya Amerîkayê û ragehandibû: Amerîka û hêzên 
din ên bîhanî ji riya piştevanîkirina referandoma Kurd- 
istanê pilanan dadirêjin bona avakirina Îsraîleke nû di 
navçeyê de. 

Xamineyî bas ji vê yekê jî kiriye ku pêwîst e li ser îran û 
Tirkiyê, rêûşûnên hewce li dijî cudabûna Kurdistanê big- 
rin pêşiya xwe. Serbarê nerazîbûnên herêmî û navdewletî 
Herêma Kurdistanê roja 3ê Rezberê referandoma serx- 
webînê encam da, û %92 ji xelkê Kurdistanê dengê Belê 
dane serxwebûna Kurdistanê. 

Serbarê hemû gef û helwestan, Hikûmeta Herêma Kurd- 
istanê li ser biryara xwe pêdagir e, û bas ji gotûbêja piştî 
encamdayîna referandomê dike. 

Sergotar 'y 


Girtiyê siyasî tuneye 






D i welatekî jêr deshilata dîkta- 
torî û faşîzmê de, tiştek bi navê 
girtiyê siyasî nikare watayek hebe, û 
îşare bi tiştekî rasteqîne nabe. Di rastî 
de têgeha girtiyê siyasî dikare çemk 
û têgeheke çewtekarane û bona ji rê 
derxistinê be. 

Girtîgeh li gora wateya xwe, û wê 
wêneya ku di dêna takekesan de ava 
dike, cihek e ku takên serberedayî û 
yên ku ji norm û nirxên civakî ba di- 
din (la didin), yan jî yên ku çarçoveya 
jiyana bihevrebûnê di civakekê de 
dixin bin piyan, tê de têne ragirtin, û 
ew der dibe cihek, ku kesên serbere- 
dayî û dijberî yasayê ceza dike, û hem 
jî hukmê yasyaê bicih dike. 

Di vê karê giştî ê girtîgehê de, êdî 
her sîstemeke demokratîk û nîve 
demokratîk û nademokratîk li gora 
berjewendî û akarên xwe mifahê 
werdigrin, û yasayên cuda şêwaza mi- 
fahwergirtina ji girtîgehê di sîstemên 
cuda de destnîşan dikin. 

Di rejîmeke faşîstî wekî Komara 
Îslamî de, faşîzma dasepandî û pey- 
rewkirî, hemû kunceke jiyanê dagîr 
dike, û her tiştî dike hêla siyasî. Di 
rastî de li jêr deshilateke faşîstî de, êdî 
siyaset tenê pêk nahê ji biyavên giştî 
ku tê de deshilata hikûmetê û dewletê 
destnîşan dikin. Belkû deshilat û 
hukmkirin û siyaset serûbinê civakê 
bi xwe ve digre, û heya di rengê 
cilûberg û şêwaza kinc lixwekirinê, 
û heya nan û av vexwarinê de jî reng 
dide. 

Di bin hukmê faşîzmê de, hemû 
kiryarek dibe siyasî, jiber ku ferman 
ji bo her tiştî heye, û xelk jî ji hemû 
tiştên sade û aloz bo dijberiya fer- 
manên wê mifahê werdigrin . 

Ji aliyekî din ve, deshilatdariya das- 
epandî di îranê de, taybetmendiyeke 
din heye, ku di sîstemên faşîstî ên din 
de wê cudatir dike, ew jî bê exlaqî 
ye li hemberî hemû normên civak û 
cîhanê, û ji bilî zimanê zor û çeqoyê, 
çi zimaneke din nas nakin. Li gora vê 
yekê taybetmendiya rejîmeke şarlatan 


Partiya Azadî ya Kurdistanê-Bakûr serdana PDKÎ 



eyeteke Partiya Azadî ya 
Kurdistanê- Bakûr serdana 
Deftera Siyasî a PDKÎ kir, û der- 
heqê rewşa Kurdistan û referan- 
doma serbixweyiya Kurdistanê 
gotûbêj kirin. 

Di roja Yekşemî Lê Çiriya Pêşîn a 
2017'an de, şandeke Partiya Azadî 
ya Kurdistanê- Bakûr, bi serperastiya 
“Mistefa Ozçlîk” serokê vê Partiyê, 
serdana Deftera Siyasî a PDKÎ kir û 
ji aliyê “Mistefa Hicî” sekreterê giştî 
yê Partiya Demokrat û hejmarek ji 
endamên Deftera Siyasî û Komîteya 
Navendî ya Partiya Demokrat ve 
pêşwazî ji wan hate kirin. 

Di vê civînê de “Mistefa Ozçilîk” 
bas ji vê yekê kir ku, serdana me bi 
armanca pirsa referandoma Başûrê 
Kurdistanê, û herwiha axavtinek 
derheqê rewşa Başûrê Kurdistanê, 
pêwendî digel pirsa referandoma 


serbixweyiya Kurdistanê ye. 

Ozçelîk herwiha bas ji vê yekê kir ku, 
me û Partiya Sosyalîsta Bakûr û Par- 
tiya Demokrata Bakûr komek civîn 
derheqê piştevanîkirin ji referandoma 
Başûrê Kurdistanê pêk anîne, û 
herwiha kesayetiyên siyasê yên kurd 
û hindek Parlimanter û rojnamenivîs 
û berpirsên hikûmî ji vê piroseyê 
piştevanî kirine, û digel vê ku şerê 
xendeqan bandore nerênî li ser beşek 
ji xelkê hebûye, lê dîsan jî bi giştî 
raya giştî a Kurd digel referandomê 
bûye, û herwiha Ozçelîk got ku, rola 
xelkê Rojhilata Kurdistanê, gellek baş 
û piştevanekî girîng, û bivêrane bûye. 

Di pêwendî digel rewşa îranê, 
helwêsta aliyên siyasî yên Rojhilata 
Kurdistanê û pêşwaziya komên xelkê 
Kurdistanê, Mistefas Hicrî axavtinek 
pêşkêş kir, û bas ji vê yekê kir ku tevî 
neyartiya eşkere a rejîma Îslamî a 


îran, digel pirsa referandomê, xelkê 
Rojhilata Kurdistanê bivêrane hatine 
bo ser şeqaman û piştewaniya xwe 
ji piroseya referandoma serbixweiya 
Kurdistana Başûr nîşan dan, û her- 
wiha bi kiriyar nîşan dan ku givaşên 
rejîma Îslamî a îranê û pîlanên 
neyarên Kurd nikarin pêş ji karwanên 
xebata gelê me bigirin. 

Herwiha Hicrî got ku: Pirsa referan- 
domê di gellek waran de xala erînî 
hebûye, û yek îradeyî û yek gotarbûna 
Kurd nîşana civaka cîhanê da. 

Di dawiya vê axavtinê de, sekreterê 
giştî yê PDKÎ, bersiva pirsiyarên ku 
pêwendî digel vê basê hebûn, û ji 
aliyê hevalên Partiya Azadî ya Kurd- 
istanê- Bakûr ve hatibûne pirskirin, 
da. 



tê de zeq dibe. Di sîstema Komara Îslamî de hikûmeta faşîstî hemû sînoran dibezîne, û dibe hikûmeta şarlatanan, û di sîste- 
meke weha de, êdî girtîgehê tu watayeke wê nine, belkû yên ku destbiser dikin, di rastî de wekî rehîn digrin, ku şarlatan di 
hemberî berdana wan de pere werdigrin. 



Bi vê pêkê di Komara Îslamî de, hemû tişt dibe mijara siyasetê, û hikûmet ji rê û şêwazên şarlataniyê bona sepandina huk- 
mên xwe mifahê wergire, û Kurdbûn bixwe ew qasê siyasetê ye 
di îranê de!. 


Di vir de ye ku em bi başî tê digihîjin, ku çima Komara Îslamî 
di bûyereke asayî de wekî eyankirina kêfxweşiya xelkê Kurdis- 
tana Rojhilat, bi sedan kesî wekî rehîn digre, û dibêje malbatên 
wan, ku dibe hûn gireveke sed milyon Tûmenî danên, da ku em 
ezîzên we berdin! 


Di bin deshilata hikûmeteke faşîstî ya şarlatanî de, girtî tu 
watayeke wî/ê nine, da ku cureya wê ya siyasî hebe!. Belkû her 
wekî di kiryarê de jî selimandine, ew xelkê wekî rehîn (girûgan, 
barimte) digrin, da ku bi pere azad bikin!. Ew girtiyê siyasî 
nînin, belkû rehîn in di destê şarlatanan de. 

Mistefa Hicrî derheq 
koça dawiyê ya Mam 
Celal peyameke ser- 
saxiyê belav kir 



PDKI: Em sersaxiyê li gelê xwe û bi taybetî li Kurdistana Iraqê dikin 


D 


eftera Siyasî ya PDKÎ bi boneya koça dawiyê ya Mam Celal peyameke pirse û sersaxiyê belav kir. 


M istefa Hicrî sekreterê giştî 
ê PDKÎ di peyamekê de 
sersaxî li gelê Kurd, serkirdayetiya 
YNK'ê û malbata Mam Celal kir. 


Deqa peyamê: 

Jidestdana Mam Celal xemeke sertaserî ye 


Deqa peyamê: 

Endamên malbata Mam Celal Tale- 
banî! 

Mam Celal piştî temenek ji xebata li 
dijî binpêkirina mafê Kurd, û xebat 
bo rizgariya neteweya xwe mixabin 
koça dawiyê kir. 

Kesayetiya bilind ya Mam Celal di 
biyavê siyasî û pêşmergatiyê, û ew 
ezmûna zaf ya ku di vê biyavê de bi 
dest xistibû, her hemû jî sedema ama- 
dekirina wê rewşa bibandor bûn, ku 
di xebata li dijî dijminên gelê wî de, 
ew rêzdar kiribûn xebatkar û siyasi- 
yekî serkevtî û xûya yê doza Kurd û 
asta navneteweyî. 

Lewra jidestdayîna Mam Celal bi 
taybetî di vê rewşa hestiyar ya xebata 
Kurd di Başûr de, xisareke mezin bû, 
bo PDKÎ jî, jidestçûna dostekî emeg- 
dar û mêjîn bû, ku di serdema şehîd 
Dr. Qasimlo de ew dostayetî bingeha 
wê hate avakirin, û berdewam bû. 

Bi boneya vê bûyera pirr matem û 
dilêş, ez sersaxiyê dibêjme gelê Kurd, 
serkirdayetî û rîzên YNK'ê û bi tay- 
betî malbata wî, birêzan Hêro Îbrahîm 
Ehmed a hevjîna wî, û kurên wî Pavil 
û Kak Qubad. 


Hevwelatiyên birêz! 
Xebatkarên Kurd! 
Hezkerên YNK'ê! 


Mixabin roja ll'ê Rezbera 1396'an a Rojî, 3'ê Octobera 2017'an a Zayînî, Kurdistanê kesayetiyekî mezin ji dest da, ku 
zêdetir ji nîv sedsalî ji jiyana xwe, di pêxema rizgariya gel û nîştiman û bexteweriya xelkê de derbaz kir. 

Birêz Mam Celal Talebanî, Mam Celalê têkoşerê Kurd, herçend di gundekî Kurdistanê de, li quntara çiyayekî de ji dayîk 
bû, lê xebat û têkoşan û hewlên berdewam ên navbirî di pêxema nîştiman û xelkê de, ew kirin kesayetiyekî Kurdistanî û 
navçeyî û cîhanî. 

Birêz Mam Celal sekreterê hizbeke şoreşger û xebatkar bû, ku di qonaxên dijwar ên jiyana Kurdistana îraqê de ew hizb ava 
kir, û wê hizbê çendîn qonaxên girîng û hestiyar ên dîrokî derbaz kirin. 


Mixabin nexweşiyê Mam Celal ji cîhana siyaseta Kurdistanê dûr xist, û valahiyeke berçav di rîza siyaset û xebata di Kurdis- 
tana îraqê de pêk anî, û jidestdayîna vî kesayetiyê mezin zirareke mezin gehande cendekê xebat û siyasetê li Kurdistana 
îraqê, û hizba wî ya têkoşer, ku tenê bi hevahengî û tebahî û pêkvebûnê cihê wê xisarê dikare bê tejîkirin. 


Mam Celal dostekî giranqedir ê PDKÎ û xebata li Kurdistana Rojhilat de 
û hevpeymanê Dr. Qasimlo û PDKÎ bû, ku jidestdayîna vî kesaytiyê bo 
yên mezin jî dikelîne. Em di PDKÎ de tevî sersaxîkirina li kesûkar û mal- 
û kurên wî, em hevxemê Mekteba Siyasî û serkirdayetî û hemû endamên 
xwe, bi taybetî di Kurdistana îraqê de. 


bû, û di rojên dijwar û bizehmet de, dost 
PDKÎ jî kovaneke mezin e, ku birînên me 
bata birêz a Mma Celal, bi taybetî hevjîn 
YNK'ê ne. Em sersaxiyê dibêjne gelê 


Em tevî eyankirina xem û kovana xwe bona jidestdana vî kesayteiyê mezin, cardin em pêdagiriyê dikin li 

ser hevahengî û tebahî û pêkvebûnê, çi di nava refên wê hizba dostê me YNK'ê, û çi jî di nava hemû hizb û aliyên 

siyasî û xebatkar ên Kurdistana îraqê de, ku ew qonaxa hestiyar ya dîroka vê para nîştimana me, di bin xemeke weha mezin 
de, tenê bi pêkvebûnê dikare bigihîje serkevtinên mezin. 


Riha Mam Celal şa be 
Sebr û xweragirî bo ezîzên wî 


PDKÎ 

Sekreterê Giştî 
Mistefa Hicrî 


Tebahî û serkevtin bo xebat û tekoşîna di Kurdistanê de 

PDKÎ 

Deftera Siyasî 


12.07.1396 

04.10.2017 


12.07. 1396 
04.10.2017 

P artiya Demokrat a Kurdistana îranê di daxuyaniyekê de destbiserki- 
rina bi kom ya xelkê Rojhilatê û mîlîtarîzekirina Kurdistanê mehkûm û 
şermezar kir û daxwazê ji kom û civatên siyasî û nawendên cîhanî ên têkil- 
dar dike ku givaşan bixin ser rejîma îranê daku çiqas zû ye, girtiyan serbest 
berde û bajarên Kurdistana Rojhilatê jî, ji hêzên leşkirî ên xwe vala bike. 

Deqa daxuyaniyê bi vî awayî ye: 

“Rejîm bersiva şahî û keyfxweşiya xelkê bi mîlîtarîzekirina bajaran dide”. 
Hevwelatiyên birêz! 

Kom û civatên cîhanî ên mirovdost 

Roja 25’ê îlona 2017’an (3’ê Rezbera 1396’an), piştî birêveçûna refrandoma 
diyarkirina çarenivîsa neteweya Kurd li Kurdistana Başûr de, xelkê Kurdistana 
Rojhilatê jî bi nîşaneya hevpeywendiya neteweyî û nîşandana hevsoziya xwe, bi 
awayek aştiyane û medenî, derketin ser qadan û li civîn û civatên dehan hezar 
kesî de, şadî û keyfxweşiya xwe derheq vê roja dîrokî nîşan dan. Rojek dîrokî ku 
têde hevziman û hevneteweya wan li beşek din ya Kurdistanê de ji riyek de- 
mokratîk û aştiyane bi mekanîzma rapirsiyek aram, dengê xwe li ser çarenivîsa 
xwe dan û pêka encamê jî, bi piraniyek berbiçav, anku %92.73 dengê xwe ji 
serxwebûnê re avêtin. 


Komara Îslamî ku midehekî zaf e hêz 
û cebilxaneyek zaf bo bajarên sînorî 
ên Rojhilatê aniye û bi gef û gur- 
ran ve dijberiya xwe bi birêveçûna 
refrandomê li başûr de nîşan dide 
û vê yekê jî bi alîkar bo xurtkirina 
alozî û dubendiyên zêdetir li deverê 
de dizane, li hember xweşî û şahiya 
aram û medenî ya xelkê Rojhilatê de 
ecêbgirtî ma, lewma dest bi fitne û 
afirandina dubendî û kiryarên hovane- 
tir ji terorîstî kir. 

Take guneh û tawana xelkê Rojhilatê, 
eva bû ku bi nîşaneya xweşî û hev- 
soziya bi hevziman û hevneteweya 
xwe di aliyê din ên sînorê sepandî de, 
şahiyek medenî kirin û berevajî Ko- 
mara Îslamî ku gef ji birêveçûna wê 
refrandomê dixwar, xelkê Rojhilatê bi 
pêşwaziya wê çûn û hemû gef û kom- 
piloyên rejîma Îslamî ya îranê bulqa 
ser avê kirin, lewre Sipaha Pastaran 
û dezgehên sîxorî ên rejîmê ketne 
heyfstandin û tolhildana ji xelkê. 

Li çend rojên derbasbûyî, li gelek ba- 
jarên Kurdistana îranê de bi sedan kes 
ji xelkê asayî ji aliyê dem û dezge- 
hên îtilaatî û tepeserkar ên rejîmê 
ve hatine destbiserkirin û tu agahî 
ji çarenivîsa wan nine. Di van rojên 
dawiyê de, hêzek zaf ya pastaran bi 
çek û teqemeniyên giran ve bo nav 
bajarên Kurdistana Rojhilatê hatine 
veguhastin ku tenê li şerê du arteşên 
bihêz de ew çek û teqemenî tên bikar 
birin, nek ji bo tepeserkirina xelkê 
sivîl. 


Komara Îslamî carek din selimand ku 
hemû gef û gurrên derekî ên wê, vala 
û bêbingeh in, û tenê şiyan û karîna 
serkut û tepeserkirina xelkê sivîl û 
medenî heye, û heyf û tola şikestên 
siyasî ên xwe, ji xelkê asayî û sivîl 
vedike. 

Ew şahî û keyfxweşiya xelkê bajarên 
Kurdistana îranê, da selimandin ku 
berevajî siyasetên qirêj û nemirovane 
ên rejîmê, neteweya Kurd agah û 
hişyar e û li hember çewaşekariyên 
Komara Îslamî de bi çok de nahê. 

Em tevî mehkûm û şermezarkirina 
van kiriyarên hovane ên Komara 
Îslamî, daxwaz dikin ku çiqas zû ye, 
girtî û destbiseran azad û serbest bike 
û hemû ew hêzên leşkirî ên xwe bo 
derweyî bajarên Kurdistanê û cihên 
ku jê anîne, veguhêze. 

Em daxwaz ji kom û civatên siyasî 
û nawendên cîhanî dikin ku givaşê ji 
Komara Îslamî re bînin daku çiqas zû 
ye girtî û destbiseran, serbest berde 
û bajarên Kurdistana Rojhilatê jî ji 
hêzên leşkirî vala bike. 

Partiya Demokrat a Kurdistana 
îranê 

Deftera Siyasî 

28’ê îlona 2017’an 
6’ê Rezbera 1396’an 



»»» Nûçeya manşêtê 

E lî Xamineyî di dawî axavtinên 
xwe de, li dijî referandoma 
Kurdistanê, di dema hevdîtina bi 
Erdoxan re ragehand: “Amerîka û 
hêzên din ên biyanî ji riya referan- 
domê ve, bona avakirina Îsraîleke 
din di navçeyê de hewl didin”. 

Wekî rênîşandan û şîretekê jî bo 
kirêgirtî û per û baskên xwe yên têker 
di îranê de ragehandibû: “Pêwîst e ku 
rêşûnên taybet û bilez, li dijî veqeti- 
yana Kurdistanê bigrin pêşiya xwe”. 

Piştî birêveçûna referandomê, hêzên 
rejîma îranê û hêzên Îraqî bona 
birêvebirina manoreke leşkerî ya 
hevbeş li ser sînorên Kurdistana 
Rojhilat cihgir bûn, hevdem cuda 
ji zalkirina rewş û hewayê leşkerî û 
polîsî bi ser beşa herî zêde ji bajarên 
Rojhilata kurdistanê gellek çekên gi- 
ran jî, li bajarên sînorî de cihgir kirin. 


Rejîma îranê di rastî de leyîzeke 
metirsîdar dike, ku ew jî ew e ku 
bixwe rasterast şer nake, belkû ji riya 
ekter û lîstikvanên din ên navçeyî 
armancên xwe dipêke, lê jiber ku 
qada leyîzê Kurdistan e, bêguman her 
wekî şirovekar dibêjin, ew nikarin 


serkevin, û wê rastî şikestê werin. 

Piştî gotinên bê serûber ên Xamineyî, 
pasdarê terorîst Mihemed Husên Baq- 
irî serokê Navenda Giştî ya Hêzên 
çekdar ên rejîmê basê vê kir ku, hekî 
pirsa serxwebûnê nehê çareserki- 


rin, wate encama referandomê nehê 
hiloşandin, navçe wê rastî aloziyan 
bê. 

Pêş axavtina vî pasdarê terorîst Elî 

»»» Dom R: 8 

Raport/Referandoma serxwebûna Kurdistanê bi dawî hat 



D engdana bo serxwebûna Herê- 
ma Kurdistanê piştî beşdariya 
berçav ya xelkê Kurdistanê bi 
awayekî serkevtî bi dawî hat. 

Destpêka referandomê 

Roja Duşemiyê 3'ê Rezbera 
1396'an, xelkê Başûra Kurdistanê, 
di piroseyeke dîrokî û çarenûssaz 
de, çûne ser sindûqên dengdanê, û 
çarenûsa xwe diyarî kirin. 

Referandoma serxwebûna Kurdis- 
tanê li navçeyên jêr deshilata îdar- 
eya Herêma Kurdistanê, û tewahiya 
navçeyên Kurdistanî ku di bin kon- 
trola hêza Pêşmerge ya Kurdistanê de 
ne, bi rê ve çû. 

Komîsyona Bilind ya Serbixwe ya 
Hilbijartin û Rapirsiyê ya Herêma 
Kurdistanê belav kir, ku zêdetir ji 5 
milyon kesî dikarin di piroseyê de 
beşdariyê bikin, û li sertaserî Başûra 
Kurdistanê, 12 hezar binke hatine 
danîn, ku 7 hezar di parêzgehên 
Herêma Kurdistanê de ne, û 5 hezar 
jî di navçeyên Kurdistanî ên derveyî 
îdareya Herêma Kurdistanê de hati- 
bûn danîn. 

Encama nefermî ya dengdanê 

Komîsyona Bilind ya Serbixwe ya 
Hilbijartin û Rapirsiyê ya Herêma 
Kurdistanê di kongireyeke roj- 
namevanî de, encama destpêkî ya 
referandomê weha ragehand: 

-3 milyon û 985 hezar û 120 kesî 
mafê dengdanê hebûye li sînorê 
Herêma Kurdistanê, û wan navçeyên 
di bin deshilata pêşmerge de ne, ku 
carê li derveyî îdareya Herêma Kurd- 
istanê de ne. 

-Hejmareke zaf ji Kurdistaniyên der- 
veyî navçeyên îdareya Herêma Kurd- 
istanê tomara dengdanê tunebûn, û di 
nava kempan û nava bajarên herêmê 
de akincî bûn, lê karîn deng bidin ku 
hejmara wan 497 hezar û 190 dengder 
bûne. 

-Dengderên derveyî welat, tomara 
fermî di ber destên wan de tunebûye, 
û 98 hezar û 945 dengder bûne. 

-Li gora wan datayên serve, 4 milyon 
û 581 hezar û 255 kesî mafê deng- 
danê hebûye. 

-Hejmara beşdarên piroseyê 3 milyon 
û 305 hezar û 925 kes bûne, ku dike 
%72.61. 


Komîsyona Bilind ya Serbixwe ya 
Hilbijartin û Rapirsiyê ya Herêma 
Kurdistanê ragehandiye ku ewê hewl 
bidin di heyama kêmtir ji 72 dem- 
jimêran de encamên fermî ragehînin. 

Dawiya Referandomê 

Piştî bidawîhatina referandomê, li 
bajar û bajarokên Kurdistanê de, 
hevwelatiyên Kurdistanê bi awayên 
cur bi cur dest bi govend û dîlanê û 
kêfxweşiyê kirin. 

Di nava wan govend û dîlan û 
kêfxweşiya Kurdan de, pêkhateyên 
din jî beşdarî kirin. 

Herwisa hejmarek ji Kurdên Îsraîlê, 
hevdem digel birêveçûna referan- 
domê, li pêşberî konsolxaneya Amerî- 
ka li Urşelîmê kom bûn, û piştgiriya 
xwe ji referandomê nîşan dan. 

Helwesta Kurdistana Rojhilat, derheq 
referandomê 

Piştî ragehandina roja referandomê, 
hevwelatiyên Kurdistana Rojhilat 
bi her awayekî ku ji dest wan hat, 
piştevaniya xwe ji referandomê nîşan 
dan. 

PDKÎ di du daxuyaniyan de, 
piştevaniya xwe ji serxwebûna Kurd- 
siatanê ragehand û daxwaz ji xelkê 
kurdistanê kir, ku piştevaniya serxwe- 
bûnê bikin. 

Komîsyona Teşkîlatê ya PDKî her- 
wisa daxwaz ji xelkê Kurdistanê kir, 
ku piştevaniyê ji serxwebûnê bikin, û 


çalakiyên curbicur bi rê ve bibin. 

Herwisa PDKÎ karnevalek bo 
piştevaniya ji serxwebûna Kurdistanê 
bi rê ve bir 

Di vê derheqê de endam û alîgirên 
PDKÎ di Rojhilata Kurdistanê de 
çalakiyên teblîxî ên girîng bi rê ve 
birin, û gelelk diruşm di vê derheqê 
de li ser der û dîwaran nivîsandin, û 
alaya Kurdistanê li gellek ciyan bilind 
kirin, li gellek ciyan jî dîwar bi alaya 
Kurdistanê xemilandin. 

Herwisa di roja referandomê de, 
serbarê rewşa tund ya ewlehiyê û 
milîtarîzekirina Kurdistanê, Kurdis- 
taniyan li piraniya bajarên Kurdistana 
Rojhilat, kincên bixeml ên 
kurdî li xwe kirin, û şîrînî di 
nava xelkê de belav kirin, û bi 
dengeke bilind stran û sirûdên 
şoreşgerî di şeqaman de belav 
kirin. 

Xelkê welatparêz ê Rojhi- 
lata kurdistanê, li ser qadan 
û kolanên serekî ên çendîn 
bajarên Kurdistanê, bi diruşma Azadî 
Azadî, pîroz e pîroz e, serxwebûna 
Kurdistanê pîroz e, Pêşewa! alaya te 
hate bilindkirin, hêzên rejîmê rastî 
heyrîmanê kirin, û li çendîn bajarên 
kurdistanê de jî, ku tê de çendîn hezar 
kes beşdar bûn, xelkê sirûda neteweyî 
ya Ey Reqîb digotin, û li hinek ciyan 
de jî li ser bilindahiyan agir hilkirin. 

Herwisa ciwanên şoreşger li 
Tengîserê, li roja referandomê de, ser- 
dana tirba şehîdan kirin, û peymana 


wefadariya bi rêbaza wan nû kirin. 

Helwesta hikûmeta îraqê: 

Li gel birêveçûna pirosesa refrando- 
ma serxwebûna Kurdistanê, li Civata 
Nûnerên îraqê de çend biryar li dijî 
kurdan hatin derkirin. Ew biryar ku bi 
bêy beşdariya Kurdan hatine derkirin, 
serokwezîrê îraqê hatiye erkdarki- 
rin ku hêza leşkirî li dijî kurdan di 
deverên sînorê madeya 140 de bi kar 
bîne. 

Herweha di Parlementoyê de biryar 
hatiye dayîn ku di dadgeha Federaliya 
îraqê de doze li dijî Serkomarê îraqê 
bê vekirin û bi tometa pêpeskirina 
xala 61 a destûra îraqê ya taybet bi 
serweriya îraqê, Fuad Meisûm ji kar 
bê dûrxistin. 

Heyder E'baDî GEF JI Kurdistana 
Başûr xwar ku dê êrîşa leşkirî bike ser 
Kurdistanê. 

Serbarê wê ku Civaka navnetewî û 
welatên cîranê Kurdistanê, ji riya 
çend pêşniyaz û pirojeyan ve hewil 
dan ku biryara encamdayîna referan- 
domê bê hiloşandin yan bê paşxistin 
û kurd vegerin Bexdayê û guftigoyê 
dest pê bikin, lê rêberiya siyasî ya 
kurd nepejirand û cehd û tekoşîna han 
rastî şikestê hat. 

Helwesta welatên biyanî 

"îmanoêl Makron" serkomarê nûhil- 
bijartî yê Firansayê jî di prês kon- 
feransekê di civîna rêberên cîhanê li 

Hewlên rejîmê bûne bilqa ser avê 

v___ J 

P iştî vê ku navendên ewlehî û leşkerî ên rejîma îranê li bajarên Kurdis- 
tana Rojhilat hewl dan ku bi birina hêza leşkerî û heta birina tankan 
bo nav wan herêman, xelkê çavtirsandî bikin, lê xelk rijiyane ser şeqaman û 
bersiveke tund dane rejîmê. 

Li gora nûçeya ku gihaye malpera Kurdistanmedia, serbarê gefxwarinên berde- 
wam bona tirsandina ciwanên Kurd li Kurdistana îranê, ji aliyê hêzên dijîgelî ve, 
ciwanên xwîngerm ên Kurdistanê hewlên rejîma îranê kirin bilqa ser avê, û tevî 
lixwekirina kincên bixeml ên Kurdî, pîrozbahî li hevûdin dikirin, û şîrînî di nava 
xelkê de belav dikirin. 

Li gora nûçeyan, xelk li bajarê Banê bi rêkxistina govend û dîlanê û bilindki- 
rina alaya Kurdistanê û xwendina sirûda neteweyî ya Ey Reqîb rewşeke pirrcoş 
afirandin, ku bû sedema heyrîmana hêzên rejîmê. 

Herwisa li bajarê Seqizê ciwanan bi belavkirina nuql û şîrîniyan û belavkirina 
sirûdên şoreşgerî û stranên kêfxweşiyê kêfxweşiya xwe derheq referandomê 
eşkere kirin. 

Li bajarê Merîwanê jî, xelkê welatparêz ê vî bajarî rijiyane ser şeqaman, û bi 
gotina sirûdên nîştimanî bersiva şandina tank û topên rejîmê dan. 





Meydana îqbal ya bajarê Sinê jî, şahidê destanrêsiyeke jibîmekirî ya ciwanên 
şoreşger ên Kurd bû, ku hemû hewlên rejîmê pûç kirin. 


Bi giştî lawên Kurd selimandin ku çek û cebilxane û milîtarîzekirin nikare 
îradeya gel bixe qedeman. 


Roja emeliyata Nobarê hate bîranîn 


B i boneya bibîranîna roja emeli- 
yata “Nobar” a li hemberî 
tarîperestên rejîma îranê, di bajarê 
Bokanê de, çalakiyên tebilîxî hatin 
lidarxisitin. 

Li gora nûçeya gihîştî bi malpera 
Kurdistanmedia, endam û alîgirên 
PDKÎ bi boneya emeliyata qer- 
emanane a hêzên pêşmerge yên kurd- 
istanê, li bajarê Bokanê û bi girtina 
binkeya leşkerî a “Nobar” a ser bi 
bajarê Bokanê, çalakiyên tebilîxî bi rê 
ve birin. 


jberîkirina bi refrandoma serxwebûna 
Kurdistanê dest bi mîlîtarîzekirina 
zêdetir ya bajarên Kurdistanê kirin û 
çek û locestîkên leşkirî yên zêde ji bo 
Kurdistanê şandin. 

Herweha rejîma îranê bona çavtirsan- 
dina xelkê, caş û çekdarên xwe li jêr 
navê "hêza taybef'de di nav bajaran 
de belav kirin. 

Serbarê ew hemû dijberî û astengi- 
yan jî, lê xelkê Başûra Kurdistanê 
di pirosesek dîrokî û çarenivîssaz 
de rû ji sindoqên dengdanê kirin û 
piştî sedsalan bi xwe çarenivîsa xwe 
diyarî kirin û kurdên her çar parçeyên 
Kurdistanê jî piştevaniya serxwebûna 
Kurdistanê kirin û "NA" bi dujmin û 
neyarên kurd re gotin. 


»»» R:6 

Civata giştî ya rêkxistina NY de lid or 
encamdana referandoma serxwebûna 
Kurdistanê ragihandibû ku Firansa tu 
astengiyekê demaxîne û welatê wî bi 
kurdên başûra Kurdistanê re têkiliyek 
dîrokî heye. 

Binyamîn Natanyaho, serokwezîrê îs- 
raîlê jî bi eşkere ragihand ku: ' 'Kurd, 
neteweyek xebatkar in û hêjayî wê 
ne ku bi xwe çarenivîsa xwe diyarî 
bikin''. 

Herweha çendîn welatên din ên 
Rojavayî jî piştevaniya xwe mafê 
çarenivîsa gelê Kurd nîşan dan. 

Sitêvan Doyarîk, berdevkê sekreterê 
Giştî yê NY jî derheq refrandoma 
Kurdistana Başûr da zanîn ku, hewce 


ye pirsgirêk bi diyalogê werin çare- 
serkirin. 

NY herweha da xuya kirin ku emê kar 
û xebatên xwe li Herêma Kurdistanê 
de bidomînin. 

Sara Senderz, berdevka Koşka Sipî 
jî di bersiva reaksiyon û karvedanên 
Tirkiye û rejîma îranê lid or referan- 
doma serxwebûna Kurdistanê de, 
da zanîn ku, em hêvî dikin ku îraq 
ji bona şikandina Daiş'ê de hevgirtî 
bimîne. Serokwezîrê Kanada "Ces- 
tên Tirodo'' jî ragihand ku, em rêz ji 
piroseya refrandoma kurdan digrin. 

"Hêzer Niwêrt'' ê berdevkê Wezareta 
Derve ya Amerîkayê jî daxuyaniyek 
weşand û da zanîn ku: Encamdana 
referandomê, tu bandorek nerênî li ser 


têkiliyên navbera Amerîka û Herêma 
Kurdistanê nake û pêwendiyên dîrokî 
ên me dê bidom in. 

Rejîma îranê û helwestên vala ên wê 

Piraniya rojname û medyayên rejîma 
îranê bi awayek rijd êrîşî herêma 
Kurdistanê û piroseya refrandoma wê 
kirin û hewla bi neyasayî nasandina 
wê dan. 

Rojnameyên wek "Cewan, Cimhorî 
Islamî, Xurasan, Kêyhan, Hemdilî, 
Siyaset rûz, Ebrar, Efkar, Yezd, 
Hemşehrî, Aftab" û çendîn rojname 
û belavok û medyayên din ên rejîmê 
bi xirabî û sivik qala refrandoma serx- 
webûna Kurdistanê dikirin. 

Rejîmên îran û Tirkiye jib o di- 


Di vê çalakiya tebilîxî de, qehre- 
manên Demokratê di roj înê 7'ê 
Rezbera 1396'an de, li ser girê gundê 
Hebasava ya di navbera girê Qebran, 
Enbara xarê û Daşbend, bi boneya 
bîranîna, emeliyata Nobarê, alayeke 
mezin a Kurdistanê hildan. 

Di emeliyata Nobarê de, pêşmergên 
PDKÎ di şer û pevçûnekî qehre- 
manane de, karîn ku binkeyeke 
leşkerî a Nobarê bixin jêr kontrola 
xwe de, û hêzên dagîrker yên dijimin 
şikest bidin. 

Potîn: “Di berjewendiya tu 
kesî de nine ku pêwendiya 
aborî bi Kurdistanê re bi- 
bire”!. 



Xamineyî: “Amerîka û 
welatên zilhêz dixwazin 
Îsraîleke din di herêmê de 
ava bikin.” 



Erdoxan: “Cîranên îraqê bi 
tu awayî nikarin avakirina 
dewleteke serbixwe div ê 
herêmê de qebûl bikin.” 



Mesrûr Barzanî: “Helwesta 
me derheq encama referan- 
domê nayê guhertin”. 


Bezandina sînorên Kurdistana Başûr bê bersiv nabe 


H êmin Hewramî di hevdîtineke 
televîzyonî de, bi tundî bersiva 
gefên îranê bo ser xaka Herêma 
Kurdistanê da. 

Roja Şemiyê 9'ê Rezberê Hêmin 
Hewramî berpirsê karûbarê siyasî 
û pêwendiyên giştî ên mekteba 
Mes'ûd Barzanî di hevdîtineke 
televîzyonî de, bas ji birêveçûna 
referandomê kir, ku pêngaveke 
dîrokî ya gelê Kurd e, û ew yek 
wekî pêngaveke sedsale ya gelê 
Kurd e. 

Hêmin Hewramî derheq manovrên 
îran, Tirkiye, û îraqê ku biryrar 
e li ser sînorên destçêkirî ên vî 
welatî bi rê ve here got: îran û îraq 
û Tirkiye di nava welatên xwe de, 
manovran bidin, eva keyfa xwe ne, 
lê hekî tenê bihostekê jî bêne nava 
xaka Herêma Kurdistanê de, eva 


bêbersiv namînin, emê canê xwe 
bidin, lê em nahêlin ku îradeya 
xelkê me bişkê, jiber ku ya ku tê 
kirin, bo şikandina îradeya paş 
referandomê ye. 

Herwisa derheq gefên îran û Tir- 
kiyê, derheq daxistina sînoran û 
bidawîanîna pêwendiyên bazerganî 
ên vî welatî digel Herêma Kurdis- 
tanê, îşare bi vê kir ku yekem car 
ew welat bixwe zirarê dibînin, jiber 
ku beşa herî zêde ya kelûpelên 
rejîma îranê û Tirkiyê, li bazarên 
herêma kurdistanê têne firotin, û 
got: Me bi dirêjahiya 25 salên borî 
selimandiye ku Herêma Kurditanê 
faktera sereke ya seqamgîriya îran 
û Tirkiyê ye, emê li ser pêwendi- 
yên xwe berdewam bin, û emê rêz 
ji cînaran bigrin, em hêvîdar in ku 
Tirkiye û îran jî wisa bin. 



Herwisa navbirî got: Serdema 
peymannameyên Bexda, Se'idabad, 
Lozan, û Elcezayirê derbaz bûye, 
ku bikarin bi wajoyekê yan li- 
hevkirinekê biryara têdeçûna gelê 
Kurd bidin. 

Di dawiya axavtina xwe de, Hê- 
min Hewramî bas ji vê kir ku hekî 
Kurdistana Başûr nesaqamgîr be, 
seqangîrî û aramiya rejîma îranê û 
Tirkiyê jî têk diçe. 


Komara Îslamî li dijî Kurdistanê, Heşda Şe'ibî tûj dike 



Herwiha gotiye ku ev 
giştpirsiya ku di Herêma 
Kurdistanê de hatiye encam- 
dan, berevajiyê destûrê ye, û 
sîstema parilmanî jî li îraqê 
de şikest xweriye. Herwiha wî me- 
layê ser bi rejîma Tehranê di demên 
derbazbûye de jî gotibû ku: Hekî bi 
awayekî fermî jî piroseya serbixw- 
eyiya Kurdistanê rabigehînin, emê 
weke navçeyeke dagîrkirî çav lê 
bikin. 

Rejîma Îslamî a îranê weke serekî- 
tirîn dujminê gelê kurd, bi awayekî 
hertimî di salên derbazbûyî de hewl 
daye, da ku ji riya destûpêwendi- 
yên xwe ve, di navbera îraq û 
Herêma Kurdistanê de, pirsgirêk û 


serêşiyan ji bo gelê kurd di vê par- 
çeya Kurdistanê de dirust bike. 

Di civîna roja Şemî 30'ê Tebaxa 
2017'an, parlmana Kurdistanê 
“Mes'ûd Barzanî” fermanderê 
giştî yê hêzên çekdar yên Herêma 
Kurdistanê serpişk kirin, û ji bo 
berevanîkirin ji van herêmên ku gef 
li ser hene. 


Koma wan bas û daxwazên kirê- 
girtî û alîgirên rejîma dijîgelî a 
Tehranê, nîşana vê yekê ye ku, 
rejîma Îslamî a îranê ji pêşeroja 
nediyar a xwe ditrse, û hemû karekî 
encam dide, da ku piroseya serbix- 
weyiya Kurdistanê bê armanc be 


B eşekji 
milîşên 
ser bi rejîma 
Tehranê gefên 
êrîşkirina bo ser 
Herêma Kurdsi- 
tanê dixwin. 


Malpera El- 
Erebiya di 
nûçeyekê de 
eşkere kiriye 
ku; “Qeys El- 
xez'elî” serkird- 
erê girûpa 
“Esa'ibê Ehlê 
heq” a ser bi 
Heşda Şe'ibî di- 
rustkiriyê destê 
rejîma Tehranê 
di yekem dijayetiya li hember 
referandom a serxwebûna Başûrê 
Kurdistanê gefên şer li dijî kurdis- 
tanê kiriye. 


Li gora vê raporê Xez'elî di 
rêkewta 30'ê Tebaxê de, di rêûres- 
meke matemenî li bajarê Necefê de 
gotiye ku: Em dikarin wan deverên 
ku Herêma Kurdsitanê dagîr kirine 
di heyama mehekê de werbigirin. 


Herwiha navbirî gotiye ku: Dibe 
hemû çalên neftê û rêrevên di destê 
Herêma Kurdistanê de ne, ji wan 
werbirgirin, û bi zorê li hember 
wan çekê bi kar bînin; û ev kesên 
ku daxwaza cudabûnê dikin, dibe 
ku ji nav bibin. 

N: Dr. Îdrîs Ehmedî 


H atina çeka etomî û vegeşiyana 
demokrasiyê, mecal bo şerê 
mezin di forma şerê “cîhanî” de 
nehêlaye. 

Paş şerê duyem ê cîhanî rikeberiya di 
navbera Amerîka û Yekîtiya Soviyetê, 
bi sedema çeka etomî di forma “şerê 
sar” de xwe nîşan da. Ew du mez- 
inhêz rasterast berbirûyê yektir nebûn, 
belkû şerê germ bi wekalet û li ser 
xaka xelk û welatên din de dikirin. 

Vegeşiyana demokrasiyê û qahîmbûna 
pêwendiya di navbera Amerîka û 
welatên Ewropî, Japon, Kureya Başûr 
û Ustiralyayê, “Navçeya Aştiyê” 

(Zone Paece) lê ket. Demokrasiyê 
herwisa raya giştî kire faktereke 
sînordarker, helbet ne rêgir, derheq 
şerê welatên demokratîk. 

Ew yek nahê vê watayê ku sîstema 
paş şerê duyem ê cîhanî û şerê sar, 
bêkêşe ye. Serbarê vegeşîna demokra- 
siyê di Rojava û hinek ji welatên Asy- 
ayî, di herêm û cihên din ên cîhanê, 
serberedayî û dîktatorî tevî komeke 
nexweşiyên siyasî û nedadperwerî, 
pêsîra gellek civakan girtiye. 


Heliyana cemedê di Rojhilata Navîn de 


J 



Rojhilata Navîn 
wekî “Dilê Jeopolî- 
tîk” dimîne. Helbet 
em şahidê heli- 
yana cemedê ne di 
sîstema nexweş ya 

navçeyê de 

^ ___ > 

kevneparêz hêz û şiyana wan ya vê 
yekê nine, ku xwesteka xwe bi ser 
navçeyê de bisepînin, tenê dikarin 
riya guherînkariyê bigrin. 

Ji aliyekî din ve Amerîka ku piştî 11 'ê 
îlonê hewla guherîna sîstemê dida, 
di siyaseta xwe ya derve de, heman 
stratejiyê bi rê ve dibe, ku di serdema 
şerê sar de bi rê ve dibir, ku ew jî 
ragirtina hevkêşeya hêzê ye. Ragirtina 
hevkêşeya hêzê alîkarê dugmbûna 
navçeyê ye di vê rewşa nebaş de. 


Rojhilata Navîn pişka şêr di 
domandin û qebûlkirina wan cure 
kêşe û nexweşiyan ber ketiye. 
Binavkirina Rojhilata Navîn 
wekî “Dilê Jeopolîtîk” di cîhanê 
de, rastiyeke haşahilnegir e. Hel- 
bet bedela vê ku cihê şanaziyê 
be, nîşana bedbextiyê ye. 


Berevajiyê şerê yekem û duyem 
ê cîhanî, û encamên wan, encama 
kêşe û şerên biçûk û nîvemezin 
ên nêzî du dehikan ên sedsala 
21'an, têkder nînin, yan em di- 
karin bêjin ku bi awayê yekalîker 
sîstemşikên nînin, belkû ew 
derkewtane zêdetir hêdî-hêdî 
sîstemguher û di heman demê de 
jî sîstemparêz in. 


Ew yek jî bûye sedem da ku bûyer ew 
qas birr nekin heya ku dibin dîrok. 
Dugmbûneke rêjeyî di navbera sîste- 
meke lerzok ya cîhanî û pêşerojeke 
nerohn de xwe dide xûyakirin. Di 
Rojhilata Navîn de, heya paşveçûnek 
jî rû daye, şoreşên Buhara Erebî 
yan bûne xewnemar (kabûs), yan 
hatine dizîn, yan jî ji hêla hêzên 
dijîşoreşgeran ve hatin tunekirin. 
Serbarê du şerên di Kendawê de, tevî 
hatina “Buhara Erebî” şerê bixwîn li 
Sûriyê û serhildan û şikesta “DAÎŞ’”ê 
sîstemeke nû bi van zûkatiya çê nabe. 
Hekî çê bibe jî, ewê di encama kêşe 
û rikeberiya di navbera hêzên kev- 
neparêz û sîstemguher de wê çê bibe, 
ew jî hêdî-hêdî. Di her pêngavekê de 
ku em davêjin, renge hêzên şoreşger 
neçar bin ku du pêngavan paşve 
vegerin. 


Tu yek ji hêzên kevneparêz, li serveyî 
hemiyan Komara Îslamî, ku berjew- 
endiya wan di ragirtina sîstema niha 
de ye, xwediyê hejmoniyê nînin. 

Bi watayeke din, tu yek ji hêzên 


IRAQ 
* 

Bagrtdad 


\ 

Referandoma di Başûra Kurdistanê 
de, di cewhera xwe de kiryareke 
şoreşgerane bû. Ew yek bi eşkere 
nîşan dide ku ew sîstema ku piştî şerê 
yekem ê cîhanî hate avakirin, û piştî 
şerê duyem ê cîhanî bi jinavbirina 
Komara Kurdistanê berdewam kar bo 
cîketina wê hatiye kirin, çavkaniya 
neseqamgîriya berdewam, û şer û 
bedbextiyê ye. 


Rojhilata Navîn wekî “Dilê Jeopolî- 
tîk” dimîne. Helbet em şahidê heli- 
yana cemedê ne di sîstema nexweş ya 
navçeyê de. Ew şer û kêşeyên ku îşare 
bi wan hate kirin, tevî referandoma 
Başûra Kurdistanê bo serxwebûnê, 
nîşana berçav ya vê pêvajoyê ne. 


»»» Doma nûçeya R: 4 

Elî Xamineyî di dawî axavtinên xwe 
de, li dijî referandoma Kurdistanê, di 
dema hevdîtina bi Erdoxan re rage- 
hand: “Amerîka û hêzên din ên biyanî 
ji riya referandomê ve, bona avaki- 
rina Îsraîleke din di navçeyê de hewl 
didin”. 

Wekî rênîşandan û şîretekê jî bo 
kirêgirtî û per û baskên xwe yên têker 
di îranê de ragehandibû: “Pêwîst e ku 
rêşûnên taybet û bilez, li dijî veqeti- 
yana Kurdistanê bigrin pêşiya xwe”. 

Piştî birêveçûna referandomê, hêzên 


rejîma îranê û hêzên Îraqî bona 
birêvebirina manoreke leşkerî ya 
hevbeş li ser sînorên Kurdistana 
Rojhilat cihgir bûn, hevdem cuda 
ji zalkirina rewş û hewayê leşkerî û 
polîsî bi ser beşa herî zêde ji bajarên 
Rojhilata kurdistanê gellek çekên gi- 
ran jî, li bajarên sînorî de cihgir kirin. 
Rejîma îranê di rastî de leyîzeke 
metirsîdar dike, ku ew jî ew e ku 
bixwe rasterast şer nake, belkû ji riya 
ekter û lîstikvanên din ên navçeyî 
armancên xwe dipêke, lê jiber ku 
qada leyîzê Kurdistan e, bêguman her 
wekî şirovekar dibêjin, ew nikarin 
serkevin, û wê rastî şikestê werin. 


Piştî gotinên bê serûber ên Xamineyî, 
pasdarê terorîst Mihemed Husên Baq- 
irî serokê Navenda Giştî ya Hêzên 
çekdar ên rejîmê basê vê kir ku, hekî 
pirsa serxwebûnê nehê çareserki- 
rin, wate encama referandomê nehê 
hiloşandin, navçe wê rastî aloziyan 
bê. 

Pêş axavtina vî pasdarê terorîst Elî 
Şemxanî serokê Konseya Bilind ya 
Ewlehiya Neteweyî a Rejîma îranê jî 
roja KTê Rezbera 1396'an di hevdî- 
tina bi jiniral “Helûsî Akar” serokê 
Navenda Hevpar a arteşa Tirkiyê 
re jî, bas ji vê kiribû ku dibe pêşiya 


bandora referandomê bê girtin. 

Nabirî ku referandomê wekî hewleke 
xweser bi nav dike, û wekî karekî ne- 
berpirsane bi nav dike, ragehandiye: 
“Ew hewla Herêma Kurdistanê dibe 
sedema têkçûna ewlehiyê di herêmê 
de”. 

Ya ku eşkere ye ew e ku referan- 
dom şêwaza herî aştîxwazane ye 
bo diyarîkirina mafê çarenûsê ku 
tenê dagîrkar û tawankar dijberiya 
wê dikin, û Komara Îslamî ye ku 

»»» Dom R: 9 

Çîroka zarokên bêxwedî di îranê de 



Şehla Debaxî 

Sê salek dibû ku ez hatibûme Swîdê, 
û rojekê li binevraza nêzî malê, ez ser 
diketim, û min destê keça xwe girtibû, 
û ez diçûme mal. Ji nişkêve zikê min 
jan kir û ez li ser erdê rûniştim. 

Di vê demê de jineke Swîdî ku li rex 
min re derbaz dibû, pirs kir ku gelo 
te xêr e? Destê zarokê min girt û em 
pêkve çûne mal de, piştî vê rojê heya 
niha, pêwndiya min û “Marî” berde- 
wam dike, lê her çend ku wî çend ba- 
jar û welat bo dersxwendinê guherîn. 

14 sal berî niha Marî û hevjînê xwe 
biryar dan ku zarokekê ji Aferîqayê 
bînin nava jiyana xwe de. Diyare 
piroseya zarokanînê ji welatên din, 
gellek bizehmet e û xerceke zaf, nêzî 
150 hezar Kironî dixwaze, lê piştî 
piroseya yasayî “Marî” û mêrê xwe 
pêkve ji Afrîqayê re keçek û kurek 
wekî zarokê xwe wergirtin, û niha 
temenê wan 14 û 12 ye, û wekî her 
zarokekî din diçin xwendingehê, û 
jiyaneke baş hene. 

Sê salan berî niha Marî got ku keça 
wan nexweşiya gurçikê heye, û li 


pey kesekî digerin ku gurçkê xwe 
bidê, û bavê wê amade ye ku gurçkê 
xwe bidê, û niha mijûlî ceribandinên 
pizişkî ne, û piştî ceribandinan derket 
ku xwîna zarok û bav hev dixwin, 
û pêwendiya gurçikê bi başî hate 
encamdan. Diyar e keç heya dawiya 
jiyana xwe rojane dibe hinek derman 
bixwe. 

Fakt 

Serbarê dengê dijî rêkxirawên medenî 
û mafê zarokan, di dawî rojên sala 
1392'an terhek di meclisa îranê de 
hate pesendkirin(l). 

Ew terh piştre ji aliyê şêvra Nobedar 
ve mohra erêkirinê lê hate dan. Li 
gora vî terhî kesên ku zarokekî wekî 
ê xwe serperestî dikin, dikarin li gora 
yasa û şer'i vî zarokî wekî hevjînê 
xwe hilbijêrin û pê re bizewicin. 

Tirsa çalakên mafê zarokan ji pesend- 
kirina vî terhî ew bû ku heya di 
“dewrana Hizanetê” de jî renge ew 
îzna yasyaî ku dane zirbavan, ji aliyê 
piraniya wan ve bê cîbicîkirin. 

Cudahiya di navbera du dîtingehan 

Ez bi tu awayî naxwazim bêjim ku di 
welatê Swîdê de tu cure kêşe û dest- 


dirêjiyek tune ye. Li gora Rêkxirawa 
“Rizgarkirina Zarokan” di Swîdê de, 
di navbera %3-5 ji zarokan ji aliyê 
kesên herî nêzîk ve rastî destdirêjiyê 
tên. Tawan û binpêkirina keramet û 
mafê zarokan di hemû cihekî cîhanê 
de tê xûyakirin. Lê eva ku berçav e, 
cudahiya di navbera yasayên welatekî 
wekî Swîd û yasayên nemirovî ê Ko- 
mara Îslamî ye, bo parastina zarokên 
bin 18 saliyê de, û piraniya caran 
keçan. 

Di kultura welatekî wekî Swîdê de, 
mirov naçe Afrîqayê zarokekî/ê bîne 
ku piştre pê re bizewice, lê li gora 
yasayên Komara Îslamî îzin tê dan 
ku bi nav “bav” digel zarokên xwe 
ku di bin temenê yasayî de ne 
bizewicin. 

Di îranê de zarokekî bê serper- 
est ku dikeve bindestê zirbave- 
kî, li gora yasayên îranê ew 
zirbav dikare destdirêjiyê bike 
ser wê zarokê, û bo heta-heta 
laş û ruhê wî bê azardan. 

Ecêb ew e ku alîgirên wê yasayê wek 
“başitî û qenciya” derheq zarokên 
bêserperest dibînin, û dibêjin jiber ku 
di şer'i di ew kar nerewa û ne şer'î 
nahê dîtin, û ew zarok yê te bixwe 


w 

DiIrane de 
zarokekî bê ser- 
perest ku dikeve 
bindestê zir- 
bavekî, li gora 
yasayên îranê 
ew zirbav dikare 
destdirêjiyê bike 
ser wê zarokê, û 
bo heta-heta laş 
û ruhê wî bê az- 
ardan 


nîne, ku wisa bû, ew reftara dijî deb û 
resmên civakê dikare yasyaî be. 

Berencam 

Di civakeke mirovî wekî Swîdê de, 
ne tenê yasayên ne nivîskî û kultura 
wê ya mirovî biryarê didin,belkû 
mafên însanî û pêwendiyên mirovî, 
ji riya yasayî ve jî têne dabînkirin. Di 
civakek mirovî de, kesên wekî “Marî” 
du zarokan ji Afrîqayê ve tînin, bona 
vê ku jiyaneke mirovî pê bibexşin, û 
hezkirinê nîşanî wan bidin, û hevjînê 
“Marî” gurçikeke xwe dide keçikê, da 
ku di jiyanê de berdewam be. Di civa- 
ka mirovî ya îranê de, zarok alavekî 
cinsî ye, bo hesta zayendî ya nexweş 
ya beşek ji mêran, ku li gora yasa û 
şer'i hemû hêsankariyek bo wan tê 
kirin. Di civaka ne mirovî ya îranê de 
bi hezaran zarokî seba hejariyê têne 
firotin, û gurçikên wan derdixin. 


»»» Doma R: 8 

bi eşkere û bi ew qasê bêşermî ve 
li dijî rapirsiya neteweyekê, gefan 
dixwe, û li dijî wê disekine, ew yek 
jî nîşanderê nefret û bêzariya rejîma 
zalim ya Tehranê li dijî Kurd û pêkha- 


çarenûssaz a neteweyî, gelê Kurd di Rojhilata kurdistanê de, wekî xûşk û birayên 
tina dewleta Kurdî ye. xwe di Başûr de, kolan û rê kirin qada cejn û kêfxweşiya xwe, û bi rabûna xwe 

ya bicoş gund û bajarên Rojhilata Kurdistanê ji Ciwanro ve heya Mehbadê, kirin 
Hewcehî îşarepêkirinê ye ku di qada govend û dîlanê, û dawî bizmar li sindirûka faşîzma qewmî û totalîtarîzma 

roja birêveçûna referandomê de, û za i di nava j ran ê de dan. 

piştevaniya eşkere ya PDKÎ ji vê pirsa 













10 


07 - 10-2017 


Hejmar (311) 


Agirî 


Çand 


Di wijdana nivîskar û helbestvanan de serxwebûn 



S erxwebûn û dewletbûna Kurdistanê raman û xeyala herî diyar û balkêş e ku hêlîna xwe di dilê her Kurdekî de çêkiriye, nexasim di dil û wij- 
danê piraniya nivîskar û helbestvanên Kurd yên her çar parçeyên Kurdistanê de. 

Bi taybetî helbestvanên Rojavayê Kurdistanê girîngiyeke pir mezin dane mijara serxwebûna Kurdistanê û dirustbûna dewleta kurdî û bi dilekî tijî hezkirina 
welat û rizgariyê li benda roja serxwebûnê mane. 

Helbestvanên Kurd yên Rojavayê Kurdistanê di dîwan û berhemên xwe yên giranbuha de, cihekî pir mezin û taybet dane mijara serxwebûn û rizgariya 
Kurdistanê. 

Helbestvanê Binxetê yê mezin û navdar Mele Nûriyê Hesarî ku di sala 1934an de hatiye ser rûyê dinyayê, hemû jiyana xwe di xewn û hêviya dîtina dewleta 
kurdî û derketina Kurdan ji bin destê dagîrker û neyaran buhurand. 

Mele Nûrî ku di sala 201 lan de ji dinyaya fanî bar kir û wek Seydatê Pirêşan jî tê binavkirin, dixwest berî mirina bêmefer çavên xwe bi ala kurdî ya rengîn 
û dewleta kurdî ya serbixwe bixemilîne. Pirêşan di helbesta xwe ya bi navê Berî Mirinê de wiha dibêje: 

Xwezya berî ez bimrim peyda kirba min derman 
Ew bû kû min bidîta bûye dewlet Kurdistan 
Leşker çêkin bezrînê li Berzan û li Batman 
Xuyabî ala rengîn li ber derya Loristan 
Zînim tînim dibînim ber çavê xwe Kurdistan 
Dîn û bê hiş dimînim ji av û bax û bustan 
Bêjim sirûdê Kurda dilxweş çêkim Nûrozê 
Aza bibî Kurdistan ruha bin em ji dozê 
Zaro herin dibistan mîna berxê di kozê 
Bikin seyran û geştê li wan çolan wek mozê 

Mihemed Elî Heso jî yek ji helbestvanên klasîk yên Binxetê ye. Heso ku wek Nûjen jî dihat naskirin û di sala 1930Î de ji dayik bû, helbestvanekî netew- 
eyî yê dildarê serxwebûn û azadiya Kurdistanê bû. Nûjen di sala 2016an de xatirê xwe ji dinyayê xwest û pê re negihîşt Roja Serxwebûnê bibîne. Di sala 
1993an de, Mihemed Elî Heso helbestek bi navê Roja Serxwebûn nivîsand û tê de wiha dibêje: 

Ji bo te rojê divê gelek kar 
Ku em te derxin ji destê neyar 
Tu têbîra me di xewnê şevan 
Di êrîşa de di nava ewcan 
Mane gelê Kurd salên dûrdirêj 
Jibo te dikir rojî û nimêj 
Ew geh bi xweşî, geh bi kîn û gef 
Ji lewra dijmin me berdide 
hev. Tev ji bo te ye roja serxwebûn 
Rengê te çi ye tu çi lewn û gûn 
Ji bo te dikim ezjî vî karî 
Da zû derkevim ji şeva tarî 
Rêça bi rûmet rêça serxwebûn 
Gernasên hêja divê rê de çûn 
çavkanî: Malpera Rudaw 






Agirî 


Hejmar (311) 


Zimanê Kurdî 


07 - 10-2017 


11 


Zimanê Kurdî I Tiştonek 


Li dikana qesabiyê 


Gewrê û Zînê çûne sûkê ku pêdiviyên rojane bikirin. Ew cîranên hev in. 
Carcaran bi hev re diçin sûkê û kiriyariyê dikin, digerin, bi hev re tiştekî 
vedixwin û vedigerin malê. 


Gewrê: Em destpêkê biçin kîjan dikanê gelo? 

Zînê: Em goşt bikirin û wilo derbas bibin. 

Goştfiroş: Hûn bi xêrê hatin Sitiyên delal. Ez çi bidim we? 

Gewrê: Goştê te teze ye? 

Goştfiroş: Hîn hilm ji ser difûre. Vêzbê hat serjêkirin. Goştê berxê salê 

ye. 

Zînê: Xweş xuya dike. Tu kîloyekê ji min re li mekîneyê bide, hûrhûr 
bike û kîloyekê jî ji bo nava tirşikê bila tevî hestiyan be, lê wê jî ji ker- 
ema xwe re tenê hûr bike. 

Goştfiroş: Ser çavên min. Hûn çi dixwazin? 

Gewrê: Yê min wê mêvan werin. Kîloyek têra min nake. Tu rehnekî sax 
biwezinîne û pişt re ji kerema xwe re hûr bike. Ez ê hûrhûrkirî ji goştê 
berxan naxwazim. Goştê golikê heye li cem te? 

Goştfiroş: Erê, heye. Tu dixwazî ez ji goştê golikê yê hûrhûrkirî bidim 
te? 

Gewrê: Belê Kîloûnîvekê jî ji wî goştî bide. Lê belê bila bez ne tê de be, 
tenê goştê sor be. 

Goştfiroş: Ser serê min û ser çavên min. Aniha ezê amade bikim. 

Peyvên tu nizanî li jêrê binivîse: 


Van pirsan ji hevalê xwe/ji hevala xwe bipirse û bersivan li vê derê bini- 
vîse: 

Tu ji goştê berxikan hez dikî? 


Tu goştê golikan dixwî? 


Tu dizanî xwarinên bi goşt çêbikî? 


Li dikana qesabiyê divê goşt çawa were parastin? 


Li ser paqijiyê gotûbêjekê li pêş bixin. 



- Sih kes di gemiyekê da bûn, 
di niva deryayê da diçûn. Ji 
wana 15 Mosilman bûn yên dî 
Bitperist bûn. Gemî kun 
dibit, çare divêt 15 kes jê da- 
kevin da gemî niqum nebit. 
Wesa rêk keftin ku xwe rêz ken 
û her carê heşt kesa 
bijmêrin yê nehê derxînin. 

Wisa hatine rêz kirin ku her 15 
Bitperist havêtine avê û 

her 15 Mosilman a xwe 
rizgarkirin û bi silametî gihan 
rexê avê. Erê vana çawa xwe 
qurtalkirin? 

Bersiv: (* X=Mosilman, += 
Bitperist Rêzkima wan bi vî 
rengî bû. 

XXXX +++++ XX + XXX + X 
++ XX +++ X ++ XX +) 

- Sê kes bi pirê da çûn. Êkî pir 
dit û pê li pirê na û bûrî, ya 

dî pir dît û pê li pirê ne na û 
bûrî, ya sê ne pir dît, ne pê 
lêna û bûrî. Ev çawa çê dibe? 
Bersiv: (* Jineke zarokel li milî 
ye û êk di zikî da ye.) 

- Ji keçekê pirsîn: Diya te kîve 
çûye? Wê bersiv da: Ya 

çûy dostî bikete dojmin, êkî 
bikete du, dê hêteve du ya dê 
kete êk. 

Bersiv: (* çûbû ji dostekî qera 
bikit, pîrkiyê bû jineka bi hal 
bikit, dema vegerê wê lihêfeka 
du tûx/qat çêkit.) 


Têdîtin: Amadekar destkariya 
devoka metelokan nekiriye 

Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 

♦ Rojnameya “Agirî” di van malperên jêrên de bixwînin: 

♦ www.Kurdistanmedia.com 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 

Çalakên Kurdistana Iranê: Bersiva şahî û kêfxweşiya xelkê nabe girtin be 


v. 


j 


H ejmarek ji çalakên Kurd- 
istana îranê, bi rêkxistina 
kempeynekê di torên civakî de, 
daxwaza berdana hevwelatiyên 
destbiserkirî ên beşdarbûyî di 
civînên piştevaniya ji referandoma 
serxwebûna Kurdistanê de kirin. 

Li gora nûçeya ku gihîştiye Ajansa 
Nûçegihaniya Kurdpayê, çalakên 
Kurdistana îranê, ji riya rêkxis- 
tina kempeynekê daxwaza azadki- 
rina girtiyên beşdarbûyî di civînên 
piştevaniya ji referandoma serxwe- 
bûna Kurdistanê de kirin. 

Wan çalakan ragehandine ku bersiva 
kêfxweşiya xelkê nabe girtin be, û 
dibe ew bêne berdan. 


Piştî birêveçûna referandoma Kurd- 
istana Başûr bi awayekî serkevtî, 
hevwelatiyên Kurdistana îranê jî 
rijiyane ser kolanan, û bi kêfxweşiyê 
piştgiriya xwe ji Kurdên Başûra 
Kurdistanê re nîşan dan. 

Lê hêzên Îtila'atî ên rejîma îranê 
hejmareke zêde ji xelkê beşdar di 
kêfxweşiyê de, destbiser kirin, ku 
heya niha jî çarenûsa wan nexûya ye. 

Piştevaniya ji giştpirsiyê ji aliyê 
Kurdên kurdistana îranê ve, di- 
jkiryara tund ya hêzên Îtila'atî li 
pey xwe hebû. Malbatên girtiyan ji 
çarenûsa zarokên xwe bêxeber in, û 
îtila' at zanyariyên rast derheq cihê 
ragirtina zarokên wan nade wan. 



Bi teqeya hêzên Întizamî yên îranê, kolber- 

ek birîndar bû 

H êzên Întizamî yên Hikûmeta îranê, di bajarê Serdeştê de teqe li kolber- 
ekî kurd kirin, û di encamê de jî, ev kolberê kurd bi dijvarî birîndar bû. 

Li gora nûçeya gihîştî Ajansa Nûçegîhaniya Kurdpayê, roja Şemî 9'ê Cotme- 
ha 2017'an kolberekî kurd yê xelkê yek ji gundên bajarê Serdeştê bi teqeya 
hêzên Întizamî yên Hikûmeta îranê hate birîndarkirin. 

Nûçegihanê Kurdpayê, nasnameya wî kolberî kurd “Siyamend Rastgû” kurê 
“Luqman” û xelkê gundê “Mîrava” a ser bi bajarê Serdeştê daye zanîn. 



Hêzên Întizamî di cihê bi navê “Weznê” ev kolberê kurd dane ber gulleyan, û 
di encamê de jî navbirî bi dijvarî birîndar bûye. 


çekê, teqekirin li kolberan, binpêkirina 
yasayê bixwe ye. 


Herwiha “Siyamend Rastgû” ji bo çareseriya xwe ji bo yek ji nexweşxaneyên 
bajarê Urmiyê hatiye veguhastin û heyanî vê demê jî li jêr çavdêriya pizişkî 
de ye. 

Karnas û mafperweran dîtingeha wan wiha ye ku, li gora yasaya bikaranîna 


Li gora amarên tomarkirî yên di nav- 
enda amara Ajansa Nûçegîhaniya 
Kurdpayê, di meha Çileya Paşîn heyanî 
meha Tebaxê, di heyama 8 mehên sala 
2017'an de, bi teqeya hêzên hikûmetî , 


teqîna Mayînan, Renî, sir û 
seqem, berbûn ji bilindahi- 
yan, êrîşên hêzên Întizamî 
, kuştin û birîndarbûna kol- 
beran di riya hatûçûnê de, 
149 kolber birîndar û jiyan 
a xwe ji dest dane. 


Tawanbarekî gendel bû birêveberê Navenda “Iqtisadê Muqawimetî” 


S erokê Navenda Fer- 
mandehiya “Iqtisadê 
Muqawimetî (aboriya xw- 
eragirane), di biryarekê de 
Hemîd Pûrmihemedî kire 
birêveberê vê navendê. 

Li gora zanyariyan, Hemîd 
Pûrmihemedî ku hevdem 

cihgirê Mihemed Baqir 
Nûbext di Saziya Bemame û 
Bûdceyê de ye, yek ji tawa- 


nbarên dosiyeya destpîsiya 
bankî ya sê hezar milyard 
Tûmenî bûye, heyamekê di 
girtîgehê de bû, lê bi danîna 
wesîqeya 500 milyûn Tûmenî 
hate berdan. 


Navbirî ku çendîn berpir- 
sayteiyên girîng di beşên 
malî de hebûne, di serdema 
serkomariya Ehmedînijad 
de jî, karîbû biraziyê xwe bi 
navê Ferhad Himetî bi baw- 


emameya tezwîr (saxte) bike 
birêveberê Sindûqa Hevbeş 
ya îran û Vênzoêlayê, û 
bike endamê heyeta birêve- 
beriya banka navnetewyeî ya 
vegeşandinê, ku ser bi banka 
vegeşandina şandina kalayan 


(sadirat) di Vênzoêlayê de 
ye. 

Karbidestên herî payebilind 



ên rejîmê ku berde- 
wam bas ji dadper- 
weriyê û xebata li 
dijî destpîsiya malî û 
diziyê dikin, bixwe 
kesên herî gendel 
in, û piraniya wan 
bi diziya serwet û 
samana welat bûne 
milyarder. Ew yek di 
demekê de ye, ku her li gora amarên rejîmê bixwe, %11 ji xelkê 
îranê di bin xeta hejariya tewaw de ne. Xeta hejariya tewaw, 
wate wan kesan heya hêz û şiyana kirîna hewcehiyên herî dest- 
pêkî û bingehîn ên jiynê jî nînin, û tewaw desteng in. 























